FI Euroopan unionin virallinen lehti L 291/35

ETA:N SEKAKOMITEAN PÄÄTÖS

N:o 77/2013,

annettu 3 päivänä toukokuuta 2013,

ETA-sopimuksen liitteen II (Tekniset määräykset, standardit, testaus ja varmentaminen) ja liitteen IV (Energia) muuttamisesta

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

sekä katsoo seuraavaa:

(1) Euroopan parlamentin ja neuvoston direktiivin 2010/30/EU täydentämisestä sähkölamppujen ja valaisimien energiamerkinnän osalta 12 päivänä heinäkuuta 2012 annettu komission delegoitu asetus (EU) N:o 874/2012 (1) olisi otettava osaksi ETA-sopimusta.

(2) Delegoidulla asetuksella (EU) N:o 874/2012 kumotaan 1 päivästä syyskuuta 2013 alkaen ETA-sopimuksen osaksi otettu komission direktiivi 98/11/EY (2), joka olisi sen vuoksi poistettava ETA-sopimuksesta 1 päivästä syyskuuta 2013 alkaen.

(3) ETA-sopimuksen osaksi otettu neuvoston direktiivi 78/170/ETY (3) on kumottu ETA-sopimuksen osaksi otetulla Euroopan parlamentin ja neuvoston direktiivillä 2005/32/EY (4); tämän vuoksi viittaus direktiiviin 78/170/ETY olisi poistettava ETA-sopimuksesta.

(4) Sen vuoksi olisi muutettava ETA-sopimuksen liitteitä II ja IV,

ON HYVÄKSYNYT TÄMÄN PÄÄTÖKSEN:

1 artikla

Muutetaan ETA-sopimuksen liite II seuraavasti:

1. Korvataan luvussa IV olevan 4e kohdan (komission direktiivi 98/11/EY) teksti 1 päivästä syyskuuta 2013 alkaen seuraavalla: ”32012 R 0874: komission delegoitu asetus (EU) N:o 874/2012, annettu 12 päivänä heinäkuuta 2012, Euroopan parlamentin ja neuvoston direktiivin 2010/30/EU täydentämisestä sähkölamppujen ja valaisimien energiamerkinnän osalta (EUVL L 258, 26.9.2012, s. 1)”.

2. Poistetaan luvussa V olevan 1 kohdan (neuvoston direktiivi 78/170/ETY) teksti.

2 artikla

Muutetaan ETA-sopimuksen liite IV seuraavasti:

1. Poistetaan 4 kohdan (neuvoston direktiivi 78/170/ETY) teksti.

2. Korvataan 11e kohdan (komission direktiivi 98/11/EY) teksti 1 päivästä syyskuuta 2013 alkaen seuraavalla: ”32012 R 0874: komission delegoitu asetus (EU) N:o 874/2012, annettu 12 päivänä heinäkuuta 2012, Euroopan parlamentin ja neuvoston direktiivin 2010/30/EU täydentämisestä sähkölamppujen ja valaisimien energiamerkinnän osalta (EUVL L 258, 26.9.2012, s. 1) (5).

3 artikla

Delegoidun asetuksen (EU) N:o 874/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

4 artikla

Tämä päätös tulee voimaan 4 päivänä toukokuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6), tai 7 päivänä joulukuuta 2012 annetun ETA:n sekakomitean päätöksen N:o 217/2012 (7) voimaantulopäivänä, sen mukaan, kumpi ajankohta on myöhäisempi.

5 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 3 päivänä toukokuuta 2013. ETA:n sekakomitean puolesta Puheenjohtaja Gianluca GRIPPA

(1) EUVL L 258, 26.9.2012, s. 1.

(2) EYVL L 71, 10.3.1998, s. 1.

(3) EYVL L 52, 23.2.1978, s. 32.

(4) EUVL L 191, 22.7.2005, s. 29.

(5) Lueteltu tässä vain tiedoksi; sovellettaessa katso liite II, Tekniset määräykset, standardit, testaus ja varmentaminen.”

(6) Valtiosäännön asettamista vaatimuksista ei ole ilmoitettu.

(7) EUVL L 81, 21.3.2013, s. 17.